**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

**Τηλ.:** 6974055854, **fax:** 2674022211 **web site:** www.eakp.gr, **email:** **info@eakp.gr**

 **Μυτιλήνη 18 Οκτωβρίου 2017**

 **Προς: Όλα τα μέλη της Ε.Υ.Π.Σ. Βορείου Αιγαίου**

 **Κοιν.: Προεδρείο και μέλη Δ.Σ. Ε.Υ.Π.Σ. Βορείου Αιγαίου**

**Η ΑΔΡΑΝΕΙΑ ΤΩΝ ΣΥΝΔΙΚΑΛΙΣΤΙΚΩΝ ΟΡΓΑΝΩΝ**

**ΣΥΜΜΑΧΟΣ ΟΛΩΝ ΤΩΝ ΑΝΤΕΡΓΑΤΙΚΩΝ ΚΑΙ ΑΝΤΙΛΑΙΚΩΝ ΠΟΛΙΤΙΚΩΝ**

**ΑΜΕΣΗ ΣΥΓΚΛΗΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ**

**Συναδέλφισσες - Συνάδελφοι**

Ενώ διανύουμε τον τελευταίο μήνα της αντιπυρικής περιόδου και ενώ **έχουν** ήδη **διαπιστωθεί αρκετά προβλήματα** στις υπηρεσίες της περιφέρειας, που απασχόλησαν τους συναδέλφους κατά την άσκηση των καθηκόντων τους, **με ευθύνη του προεδρείου του Δ.Σ.** της Ένωσης μας **για ένα** ολόκληρο **εξάμηνο,** δηλαδή από τον Απρίλιο που έγινε η Ετήσια Γενική Συνέλευση μέχρι και σήμερα, **δεν έχει συγκληθεί συνεδρίαση του διοικητικού συμβουλίου** κατά παράβαση του καταστατικού που προβλέπει μία τακτική συνεδρίαση κάθε μήνα.

Η κατάσταση αυτή είναι **απόρροια** του **εκφυλισμο**ύ που έχει πλέον εγκατασταθεί στα **συνδικαλιστικά όργανα της Ένωσης,** με ευθύνη **των εκπροσώπων του κυβερνητικού συνδικαλισμού της πλειοψηφούσας παράταξης,** έτσι όπως καταγράφηκε και στην Γενική Συνέλευση στις 20/4 με την παρουσία 6 μόνο μελών. ( βλέπε ανακοίνωση site eakp,gr 30/4/2017 ).

Είναι η **ίδια κατάσταση** που **επικρατεί** **στην συντριπτική πλειοψηφία των πρωτοβάθμιων και δευτεροβάθμιων συνδικαλιστικών οργάνων του Π.Σ.** **και είναι η βασική αιτία που οι πυροσβεστικοί υπάλληλοι** όλων των κατηγοριών, **είναι σε** μια **συνεχή υποχώρηση σε εργασιακά δικαιώματα και σε βιοτικό επίπεδο.**

Η **υποχρηματοδότηση** του Π.Σ. Οι τεράστιες **ελλείψεις** σε **προσωπικό**. Η συνεχή **παραβίαση** του **ωραρίου** με αλλεπάλληλες **παράνομες επιφυλακές** και η **απλήρωτη υπερωριακή απασχόληση** που ξεπερνά τα ανθρώπινα όρια. Οι **απαράδεκτες εργασιακές συνθήκες** των υπαλλήλων που υπηρετούν στις νεοϊδρυθείσες πυροσβεστικές υπηρεσίες **στα ιδιωτικοποιημένα αεροδρόμια της frapor**t που λειτουργούν και στην περιφέρεια μας. Η **συνεχή μείωση** του **οικογενειακο**ύ μας **προϋπολογισμού** από τις μνημονιακές πολιτικές. Η **έλλειψη μέτρων προστασίας** και η **μη αναγνώριση** του **επαγγέλματος** μας **ως Βαρύ - Ανθυγιεινό & Επικίνδυνο**. Η **αποδόμηση** του **κανονισμού μεταθέσεων**. Η **εργασιακή ανασφάλεια** 5.500 χιλιάδων **πενταετών** και **συμβασιούχων** πυροσβεστών. Η **επαπειλούμενη συρρίκνωση** των **υπηρεσιών του Π.Σ.** μέσω της **ψευδεπίγραφης αναδιοργάνωσης** που είναι προ των θυρών, είναι **ζητήματα** που έπρεπε να βρίσκονται στην **ημερήσια διάταξη** της Ένωσης μας, αλλά και γενικότερα όλων των συνδικαλιστικών οργάνων του Π.Σ., **με διαρκή ανάπτυξη αγωνιστικών δράσεων** για την αντιμετώπιση τους.

Κρίθηκαν όμως για ακόμη μία φορά τόσο η Π.Ο.Ε.Υ.Π.Σ., όσο και οι πρωτοβάθμιες Ενώσεις με την **στάση σιωπής** και **ακινησίας** που επέλεξαν, **απέναντι** στο διεκδικητικό πλαίσιο των **εννέα βασικών αιτημάτων** και την **πρόταση** για κινητοποιήσεις που **κατέθεσε** η **Ε.Α.Κ.Π.** στο Δ.Σ. της Π.Ο.Ε.Υ.Π.Σ. στην συνεδρίασή του στις 20 Σεπτέμβρη, επιβεβαιώνοντας τον επιζήμιο ρόλο τους ως **αβανταδόροι** της **κυβερνητικής πολιτικής**.

**ΚΑΛΟΥΜΕ** λοιπόν το προεδρείο της Ένωσης μας, **να συγκαλέσει άμεσα Δ.Σ.** με την **ατζέντα** όλων των **προαναφερόμενων προβλημάτων**, μιας και αποφάσισε να συνεδριάζει κάθε εξάμηνο, και **να συμπεριλάβει στην ημερήσια διάταξη το ζήτημα της καθαριότητας των κλιμακίων.**

Συγκεκριμένα στα **κλιμάκια** της **Ικαρίας** **δεν υπάρχει σύμβαση με συνεργεία καθαρισμού** με αποτέλεσμα στο **Π.Κ. Αγίου Κηρύκου οι υπάλληλοι** να **πληρώνουν οι ίδιοι καθαρίστρια** για τους χώρους του κλιμακίου ενώ στο **Π.Κ. Ραχών οι υπάλληλοι εκτελούν** και **χρέη καθαρίστριας.**

Επίσης πρέπει **να ελεγχθεί** αν στα υπόλοιπα Π.Κ. και τις Π.Υ **οι παρεχόμενες υπηρεσίες**, **καλύπτουν** τις **ανάγκες καθαριότητας**.

Είναι **επιτακτική ανάγκη** **η επίλυση** αυτού του **σοβαρού προβλήματος** αφού λόγω της φύσης της εργασίας μας, ερχόμαστε σε επαφή με **βλαπτικούς παράγοντες** που **επιβαρύνουν την υγεία μας**. **Θεωρούμε απαράδεκτο**, εκτός όλων των άλλων, να αντιμετωπίζουμε και τέτοιου είδους προβλήματα και **απαιτούμε άμεσα εφαρμογή της νομοθεσίας** **για την υγεία και ασφάλεια των εργαζομένων (ν. 3850/2010)** σύμφωνα με την οποία **ο εργοδότης οφείλει να συντηρεί τους τόπους εργασίας** και **να μέριμνα για την κατά το δυνατό άμεση αποκατάσταση των ελλείψεων που έχουν σχέση με την υγεία και ασφάλεια των εργαζομένων.**

**ΚΑΛΟΥΜΕ** επίσης **τους εργαζόμενους**, **να εκτιμήσουν** μέσα από το ίδιο το επίπεδο των εργασιακών σχέσεων που βιώνουν, **αν άξιζε** **την στήριξη** και **την ανοχή** τους η **διοικούσα πλειοψηφία** της Ένωσης και αφού **βγάλουν** τα **απαραίτητα συμπεράσματα** για το **ποιος στάθηκε** στο πλευρό τους σε κάθε **δύσκολη στιγμή**, **να απαιτήσουν εδώ και τώρα στήριξη του αγωνιστικού πλαισίου που προτείνει η Ε.Α.Κ.Π.**

**Για την Ε.Α.Κ.Π.**

**Τα μέλη του Δ.Σ. της Ε.Υ.Π.Σ. Βορείου Αιγαίου**

**Παράλαιμος Λευτέρης – Τσαχάς Γιώργος**